રિઝર્વ બેન્કે એનબીએફસી કંપનીઓ પરના લેન્ડિંગના ધોરણોને વધુ કડક કરતાં એનબીએફસી શેરો ફરી એકવાર પત્તાના મહેલની જેમ ખડી પડ્યા હતા. આમાં રિલાયન્સ અને ઇન્ફોસિસમાં જોરદાર વેચવાલીનું દબાણ આવતાં ઘટાડો વધુ વેગવાન બન્યો હતો. એનબીએફસી સેગમેન્ટ હાલ અંત્યત કપરા તબક્કામાંથી પસાર થઈ રહ્યું છે તેવામાં રેગ્યુલેટર્સ દ્વારા લેવામાં આવતાં પગલાંઓની ગંભીર અસર સેન્ટીમેન્ટ પર થઈ હતી એમ એક ટ્રેડરનું કહેવું હતું. નબળા ટ્રેન્ડ વચ્ચે પણ જેટ એરવેઝ જેવા શેરો તાતા દ્વારા હિસ્સો ખરીદવાની ઓફર વચ્ચે 6.1 ટકા વધીને રૂ.229.30 રહ્યો હતો. બ્રોડબેઇઝ વેચવાલીના દબાણને કારણે મિડ કેપ આંક 156 અને સ્મોલ કેપ આંક 188 પોઇન્ટ તૂટ્યા હતા. જેને પગલે માર્કેટ બ્રેડથ અંત્યત નબળી રહીને વધનાર 873 શેરો સામે 1713 ઘટનાર શેરો રહ્યા હતા. વર્ષની ઊંચી સપાટીએ 32 શેરો સામે નીચી સપાટીએ 201 શેરો ગબડ્યા હતા. સેક્ટોરલ આંકમાં હેલ્થકેર 0.6 ટકા, ઇન્ડસ્ટ્રીઝ 0.9 ટકા, આઇટી 2.6 ટકા, ઓટો 1.4 ટકા, બેન્કેક્સ 0.4 ટકા, કેપિટલ ગુડ્ઝ 0.6 ટકા, કન્ઝયુમર ડ્યુરેબલ 0.7 ટકા, ઓઇલ 0.8 ટકા, પાવર 0.5 ટકા અનમે રિયલ્ટી 0.4 ટકા ઘટ્યા હતા. એક માત્ર એફએમસીજી આંક 0.4 ટકા વધ્યો હતો. એશિયન શેરબજારમાં ચીનો શાંઘાઈ આંક 64 પોઇન્ટ સુધર્યો હતો, જ્યારે યુરોપના શેરબજાર નીચા ખુલીને ટ્રેડ થતાં હતા.